NaiveNeuron/SloPal huggingface dataset:
P. Prokopovič, poslanec: (2007-06-19):
Návrh zákona bol doručený poslancom v zákonom stanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako aj ďalšie náležitosti určené v legislatívnych pravidlách. Konštatujem ďalej, že zo znenia návrhu zákona je zrejmý aj účel navrhovanej úpravy. Ďalej podotýkam, že všeobecná časť dôvodovej správy obsahuje informáciu o cieli predloženého návrhu zákona, ďalej o súlade návrhu zákona s Ústavou Slovenskej republiky, obsahuje informáciu o súvislostiach s inými zákonmi a medzinárodnými zmluvami a obsahuje informáciu aj o tom, že návrh vyvolá nárok na štátny rozpočet, avšak nebude mať dopad na rozpočty samosprávnych krajov ani na rozpočty obcí, nebude mať tiež priame dopady na obyvateľstvo ani na životné prostredie a bude mať mierne pozitívny dopad na zamestnanosť. Ďalej konštatujem, že osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje aj doložku zlučiteľnosti s právom Európskych spoločenstiev a právom Európskej únie. Podľa tejto doložky je problematika návrhu zákona upravená v práve Európskych spoločenstiev. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, po rozprave budem odporúčať, aby sa Národná rada Slovenskej republiky uzniesla na tom, že po rozprave odporučí uvedený návrh zákona prerokovať v druhom čítaní. Ďalej v súlade s rozhodnutím predsedu Národnej rady Slovenskej republiky z 22. mája 2007 č. 316 a podľa § 71 rokovacieho poriadku Národnej rady Slovenskej republiky budem navrhovať, aby návrh prerokovali výbory: ústavnoprávny výbor, výbor Národnej rady Slovenskej republiky pre financie, rozpočet a menu, výbor pre hospodársku politiku a výbor pre verejnú správu a regionálny rozvoj. Za gestorský výbor budem navrhovať Výbor Národnej rady Slovenskej republiky pre hospodársku politiku. Budem odporúčať ďalej, aby výbory predmetný návrh zákona prerokovali v druhom čítaní vo výboroch do 6. septembra a v gestorskom výbore do 7. septembra 2007. Pán podpredseda, môžete otvoriť všeobecnú rozpravu.
Bublavý, Dušan, poslanec NR SR (2019-03-27):
Ďakujem pekne za slovo. Vážená pani predsedajúca, kolegyne, kolegovia, spolu s kolegami poslancami Jarkom Baškom a Petrom Šucom predkladáme návrh novely stavebného zákona, ktorým chceme docieliť, aby stavby slúžiace na plnenie úloh prezidenta Slovenskej republiky, predsedu Národnej rady Slovenskej republiky a predsedu vlády Slovenskej republiky, aby boli považované za stavby pre bezpečnosť štátu. Ak stavby slúžiace na plnenie týchto; troch najvyšších ústavných činiteľov Slovenskej republiky budú zahrnuté pod pojem stavby pre bezpečnosť štátu, pôsobnosť stavebného úradu bude pre ne vykonávať Ministerstvo vnútra Slovenskej republiky, ktoré už aj v súčasnosti plní úlohy stavebného úradu pre ostatné stavby pre bezpečnosť štátu. Na tieto stavby, ktoré slúžia na plnenie úloh troch najvyšších ústavných činiteľov Slovenskej republiky, sa často vzťahujú prísne režimové opatrenia a časť ich dokumentácie môže tvoriť utajovanú skutočnosť. Je preto podstatné, aby aj pri konaniach podľa stavebného zákona boli v súvislosti s týmito stavbami dodržiavané osobitné opatrenia, ktoré môžu zabezpečiť len osoby s bezpečnostnými previerkami. A takéto osoby nie sú zamestnané na stavebných úradoch v samosprávach. Ak časť stavebnej dokumentácie je utajovanou skutočnosťou, táto časť nemôže byť poskytnutá žiadnej osobe bez bezpečnostnej previerky. V procese stavebného konania na účely stanovísk a vyjadrení sa príslušným inštitúciám poskytne len neutajovaná časť, ktorá je nevyhnutná na zaujatie stanoviska alebo vyjadrenia. Pre úplnosť musím povedať, že návrhom sa nijak nezasahuje do kompetencií obcí a miest v oblasti územného plánovania a územného rozhodnutia. Prechodným ustanovením sa navrhuje, aby prebiehajúce konania dokončil stavebný úrad na ministerstve vnútra. Ide o štandardné prechodné ustanovenie, ktorým sa musia vyriešiť účinky novej úpravy. Na hospodárskom výbore kolegov poslancov zaujímalo, ktorých stavieb sa to dotkne. Na základe toho podnetu som kontaktoval príslušné inštitúcie a vzťahuje sa táto úprava len na rekonštrukciu národnej kultúrnej pamiatky kaštieľa Rusovce. Vážené kolegyne, kolegovia, budem veľmi rád, keď podporíte tento náš návrh. Ďakujem za pozornosť.
Laššáková, Jana, podpredsedníčka NR SR (2014-01-30):
Nech sa páči, pán poslanec Fecko.
Heger, Eduard, poslanec NR SR (2016-11-22):
Ja len, že ďakujem za doplnenie, a teda budem rád, pán minister, ak aj teda odpoveď na otázky z faktickej doplníte. Ďakujem.
Počiatek, Ján, minister dopravy, výstavby a regionálneho rozvoja SR (2015-09-22):
Ďakujem za slovo. Vážená pani predsedajúca, vážené dámy, vážení páni, hlavným zámerom návrhu zákona je skvalitnenie správy bytového fondu, najmä prevádzky, koncepčnej údržby, plánovania obnovy a predĺženia životnosti bytových domov prostredníctvom zavedenia minimálnych požiadaviek pre výkon činnosti správcov bytových domov. Predkladaná úprava sa nevzťahuje na správcov budov, ktoré nemajú charakter bytového domu. Jednou z podmienok zabezpečenia profesionalizácie v oblasti správy bytových domov je odborná spôsobilosť správcov, ktorá sa nadobúda absolvovaním akreditovaného odborného vzdelávania. Zároveň sa vytvára verejne dostupný zoznam správcov na účely lepšej informovanosti vlastníkov bytov a nebytových priestorov, ktorí sú v pozícii spotrebiteľa. Osoby, ktoré už podnikajú v oblasti správy bytových domov, sú povinné splniť podmienky zákona do 31. 12. 2017. Súčasťou návrhu zákona o správcoch bytových domov je aj novela zákona č. 182/1993 Z. z. o vlastníctve bytových a nebytových priestorov v znení neskorších predpisov, ktorá zabezpečí vzájomné prepojenie ustanovení so zákonom o správcoch bytových domov a zároveň obsahuje ustanovenia, ktorých cieľom je plnenie úloh vyplývajúcich z Koncepcie štátnej bytovej politiky do roku 2020. S pozmeňujúcimi návrhmi uvedenými v spoločnej správe výborov Národnej rady Slovenskej republiky súhlasíme. Ďakujem za slovo, skončil som.
Blanár, Juraj, podpredseda NR SR (2023-05-03):
Ďakujem, pán poverený minister. A ešte sa spýtam pána spravodajcu, ktorý má záujem o záverečné slovo, tak mu ho udeľujem.
Ivan, Miroslav, poslanec NR SR (2017-02-10):
Ďakujem za slovo. Vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 514/2009 Z. z. o doprave na dráhach v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali vo výbore do 17. marca 2017 a v gestorskom výbore do 20. marca 2017. Vážená pani predsedajúca, otvorte, prosím, všeobecnú rozpravu k týmto trom bodom.
Blanár, Juraj, podpredseda NR SR (2023-02-16):
Prezentujte sa a hlasujte o pozmeňujúcom návrhu pána poslanca Dostála. (Hlasovanie.) Prítomných 119 poslancov, za hlasovalo 84, proti boli 11, zdržali sa 22 a nehlasovali 2. Konštatujem, že tento pozmeňujúci návrh bol schválený. Nech sa páči, pani spravodajkyňa.
Kaník, Ľudovít, poslanec NR SR (2014-11-09):
Ďakujem všetkým kolegom za reakcie. Nestihnem na všetky, samozrejme, zareagovať, takže tým, čo nezareagujem, sa ospravedlňujem. No ako sa mne často stáva, trafil som do čierneho, ja akože vás viem trafiť a pichnúť do osieho hniezda a vy sa potom vyhrniete ako roj zúrivých včiel, alebo ôs, alebo sršňov a snažíte sa naozaj len osočovaním a len útokmi zahladiť to, kde som vás trafil. A pán Blaha je taký dokonalý príklad toho, ako to robí. Pán Blaha, ja som tu použil tie slová v nejakom vystúpení, ktoré ste vy tu citovali? Ja ich ani nezopakujem, vy veľmi dobre viete ktoré. Ja som ani jeden vulgarizmus nepoužil, ale vy ste hovorili tak, ako keby to patrilo na mňa, že ja to hovorím. A vy to viete, že ste to hovorili takto, aby to vyzeralo, že som tom hovoril, pre tých, ktorí to nepočuli, že či, asi som to musel povedať. Takto vy manipulujete nepriamo, klamete vlastne aj verejnosť a takto šírite fámy a prekrúcate skutočnosti. A ten dôchodkový systém, ktorý aj pani Tomanová spomenula, ten dôchodkový systém dnes dáva skoro jeden a pol miliónu ľudí, ktorí v ňom sú, už 6 mld. euro do osobného vlastníctva na osobných účtoch, ktoré stále rastú. A v tomto roku zabezpečil výnosy 5, 7 a v indexových fondoch dokonca 15, 17 percent. Ľudia sú s ním spokojní, aj keď ste ho napádali desať rokov. A už ani vy to nenapádate, lebo nič lepšie neexistuje. Pán Martvoň, viete, postavte sa čelom k tomu, že tu ja môžem hovoriť o konkrétnostiach, 105 príkladov tu mám v počítači a budeme tu tri dni, keď chcete. O sumách, o konkrétnych, ako napríklad to jediné vykričanie, na jednom cétečku zarobiť milión euro? A na ďalších dvoch, ktoré predané boli... (Prerušenie vystúpenia časomerom.)
Laššáková, Jana, podpredsedníčka NR SR (2015-04-16):
Zvolávam poslanecké grémium a vyhlasujem prestávku. (Zasadnutie poslaneckého grémia.) (Po zasadnutí poslaneckého grémia.)
Pfundtner, Edita, poslankyňa NR SR (2014-11-09):
Ďakujem za slovo. Pán Frešo, opäť ste rozprúdili diskusiu k prerokovanému bodu. Zároveň sa však stupňuje aj náš smútok a znechutenie a sme stále viac a viac zhrození z toho, že na Slovensku je dlhodobo vytvorené, akceptované, ale, čo je horšie, aj systematicky podporované prostredie, ktoré praje korupčnému správaniu a špekulatívnemu podnikaniu. Podnikaniu priživujúcemu sa na štáte, na štátnych zákazkách. Sú to rodinné klany, klany spriaznených osôb a firiem, ktoré si vždy nájdu cestu k tým lukratívnym štátnym zákazkám a takto už dlhé roky vyciciavajú náš spoločný majetok a bohatnú na našich spoločných hodnotách. Nechcem si predstaviť obludné rozmery ich snaženia a obávam sa, že na dôsledné vyšetrenie všetkých týchto nekalostí nemáme v súčasnosti ani dostatok vyšetrovateľov a prokurátorov. Žiaľ, páchateľ je častokrát o krok pred vyšetrovateľom, pred právom a hlavne pred spravodlivosťou. Páchateľ si zvyčajne dáva veľký pozor na to, aby právne bol ťažko dolapiteľný. Namiesto verejnej hanby okrádanie stihli niektorí povýšiť už aj na cnosť. Aby sme však nečakali iba na konanie príslušných kontrolných orgánov, na Božie mlyny, dúfam, že voliči vyjadria svoj názor vo voľbách a vo voľbách dajú stop ľudom, ktorí tolerujú korupciu a kryjú nekalosti. Ďakujem pekne.
Drdul, Dominik, poslanec NR SR (2021-03-17):
Ďakujem veľmi pekne za slovo. Vážený pán predsedajúci, pani poslankyne, páni poslanci, dovoľte mi, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 3. mája 2021. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte rozpravu.
Grendel, Gábor, podpredseda NR SR (2020-12-08):
Ďakujem pekne. Vyhlasujem prestávku a prerušujem schôdzu do 9. hodiny ráno. (Prerušenie rokovania o 18.03 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 57
Laššáková, Jana, podpredsedníčka NR SR (2013-09-24):
Ďakujem pekne. Teraz dávam slovo spravodajkyni, ktorú určil navrhnutý gestorský výbor pre sociálne veci, poslankyni Erike Jurinovej. Nech sa páči, pani podpredsedníčka, uveďte spravodajskú správu.
P. Hrušovský: (2002-11-19):
Nech sa páči. M. Maxon, poslanec: Ďakujem pekne za slovo. Vážené dámy, vážení páni, ja som bol informovaný predsedom  jednej koaličnej politickej strany, že príslušný návrh zákona bude z rokovania stiahnutý  alebo nebude podporený. Neviem, prečo sa tak nestalo. Tento návrh podľa mňa nespĺňa  kritériá, aby mohol byť aplikovaný do právnej praxe v súvislosti so zákonom, ktorý prerokúvame.
Laurenčík, Milan, podpredseda NR SR (2020-11-12):
Ďakujem. Toto bolo posledné vystúpenie v dnešnej rozprave. Vyhlasujem preto rozpravu za skočenú. A pýtam sa, či chce zaujať stanovisko k rozprave pán navrhovateľ. Nech sa páči, pán minister, máte slovo.
B. Bugár, podpredseda NR SR: (2004-02-03):
Pán podpredseda vlády, nech sa páči, môžete sa vyjadriť k rozprave.
Ďuriš Nicholsonová, Lucia, podpredsedníčka NR SR (2017-02-01):
Ďakujeme pekne. Pýtam sa pani spravodajkyne, či chce zaujať stanovisko v záverečnom slove. Nie, nie je tomu tak. Prerušujem rokovanie o tomto bode programu. Teraz pristúpime k druhému čítaniu o návrhu na vyslovenie súhlasu Národnej rady s Dohodou medzi Slovenskou republikou a Spojenými arabskými emirátmi o podpore a vzájomnej ochrane investícií . Návrh vlády má parlamentnú tlač 331 a spoločná správa výborov má tlač 331a. Nech sa páči, pán minister, prosím, odôvodnite tento návrh.
P. Hrušovský, predseda NR SR: (2003-09-19):
(Hlasovanie.) Prítomných je 139 poslancov, za 62, proti 23, zdržalo sa 54. Neschválili sme. V. Ondrejka, poslanec: Štvrtú pripomienku gestorský výbor odporúča schváliť.
P. Miššík, poslanec: (2006-02-02):
Preto sme pripravili tento krátky návrh zákona, ktorým navrhujeme, aby generálnemu prokurátorovi patrili paušálne náhrady vo výške 80 % jeho platu. Samozrejme, po tom, ako sme zistili, že tých 80 % je veľmi vysoká suma a presahuje paušálne náhrady členov vlády, tak ja som v našom výbore urobil pozmeňujúci návrh, ktorým znižujem túto sumu na 50 % z jeho platu, čo znamená, že sa dostane na úroveň členov vlády. Okrem toho tento návrh má aj iný cieľ. Doteraz, čo je veľmi zvláštne v tejto krajine, doteraz generálny prokurátor pri cestách do zahraničia pravdepodobne nemohol poberať diéty, resp. náhrady, pretože to nebolo nikde upravené, takže týmto návrhom my dávame do poriadku to, čo doteraz v poriadku nebolo. Ja vás chcem všetkých poprosiť naozaj o to, aby sme sa snažili vyrovnať hendikepy všetkých ústavných činiteľov tak, aby nikto nemal pocit, že je menejcenný. Takže vás prosím o podporu.
P. Hrušovský, podpredseda NR SR: (2002-02-21):
Konštatujem, že návrh sme neschválili. Ďalší návrh. Š. Šlachta, poslanec: Ďalšie dva návrhy sú návrhy, ktoré predniesol pán kolega Ištván aj s pani poslankyňou Angelovičovou. Môžeme o nich hlasovať spoločne, pretože týkajú sa vlastne toho istého.
Martvoň, Anton, poslanec NR SR (2012-11-06):
Ďakujem pekne za slovo. Igor, no, ja by som chcel zareagovať asi takým spôsobom, že ja som mal možnosť vidieť v minulosti, že poslanec koalície položil pani Radičovej desaťkrát tú istú otázku na hodine otázok. Ja som to chápal, proste, bolo to jeho právo, chcel sa jej to spýtať, chcel, aby tá otázka bola vyžrebovaná. Ako občan, lebo vtedy som nebol poslancom ešte Národnej rady, bral som to, že je to bežná vec a má na to právo. Ja chcem poukázať na to, takisto ako poslanci opozície, tak aj poslanci koalície majú právo sa pýtať. My tiež sa mnohokrát nemáme ako, alebo je, povedzme máme problém sa dostať k určitému úradníkovi, alebo teda podať určité informáciám, tak práve na to aj nám môže slúžiť tá hodina otázok. Dovolím si ale pri tom poslaneckom prieskume, čo navrhuje pán poslanec Viskupič, poukázať na jeden taký fakt. Prečo by mali byť poslanci tí, ktorí by sa mali oboznamovať napríklad cez individuálne poslanecké prieskumy s osobnými údajmi bežných občanov? Prečo poslanec by mal byť ten nadčlovek, aby mal možnosť vidieť do osobných údajov a osobných záležitostí na úradoch bežných občanov? Taktiež utajované skutočnosti. To všetko sa dá zneužiť a môže byť použité proti bežným občanom. Nie všetci poslanci sme zodpovední, to je druhá rovina. Čo chcem poukázať? Nechcem to nechať iba, že tie inštitúty, ktoré máme k dispozícii ako poslanci, sú, je iba hodina otázok alebo interpelácie. Však spomínal som, máme tu k dispozícii sťažnosti, máme tu zákon o slobodnom prístupe k informáciám, mám právo ako každý bežný občan sa pýtať na základe zákona o slobodnom prístupe k informáciám informácie. Jednoducho, som toho názoru, že tá súčasná právna úprava plne postačuje, ale hovorím iba svoj názor, ktorý tak, ako to vidím, ako to chápem. Beriem to tak, že predkladateľ sa snažil, možno na jeho mieste by som tiež hľadal riešenia, ako dostať sa k informáciám, ale toto, ako je to zakotvené z pohľadu právnej kontroly alebo kontroly vo verejnej správe, nepovažujem za dobré riešenie, ale je to môj osobný názor.
V. Veteška, podpredseda NR SR: (2005-05-26):
K. Fajnor, poslanec: Áno, reagujem práve na predrečníka ohľadne nuly. Nikto z pána Langoša nulu nerobil, ak ho dal na Slovenskú akadémiu vied. A som hrdý na ten režim, že dokázal mnohým ľuďom zabezpečiť zamestnanie napriek tomu, že dnes 300-tisíc mladých ľudí musí robiť mimo Slovenska, pán predsedajúci, a napriek tomu, že dnešná Armáda Slovenskej republiky, ktorá bude mať 25-tisíc ľudí, to znamená jedna divízia plus tankový prápor, ale plus budeme mať veľkú armádu, takmer pol milióna nezamestnaných. O tom by som rád – a ďakujem.
P. Paška, predseda NR SR: (2007-11-28):
(Hlasovanie.) 141 prítomných, 137 za, 1 proti, 3 sa zdržali. Tieto body z informácie sme odsúhlasili.
Glváč, Martin, podpredseda NR SR (2016-04-26):
Pán poslanec Pčolinský.
Kremský, Peter, poslanec NR SR (2020-06-09):
Ďakujem, pán predsedajúci. (Ruch v sále.) Môžem? Pán poslanec Kočiš, vaše vystúpenie prinieslo aj dobré argumenty. Odznelo aj v tejto diskusii veľa dobrých argumentov za obmedzenie nedeľného predaja aj veľa dobrých argumentov proti. Je dobré, že sa táto diskusia rozbehla, že sa rozbehla v parlamente, že sa rozbehla aj v médiách, ale k tomuto návrhu zákona, o ktorom budeme zajtra hlasovať, chcem povedať jedno. Tento zákon nie je tak pripravený, ako by mal byť. Minimálne tam nie sú vyčíslené finančné dopady. Myslím si, že vykopávate otvorené dvere, obchody sú v nedeľu stále zatvorené, nie je to niečo, čo by sa malo riešiť teraz tu a hneď a rýchlo. Myslím si, že môžem povedať za celú vládnu koalíciu, že analyzujeme situáciu a diskutujeme o tomto riešení. Žiaľ, cieľom tohto vášho zákona nie je zlepšiť život ľudí na Slovensku a presadiť dobré veci, ale rozbiť vládnu koalíciu, to si povedzme úplne otvorene, a špeciálne rozbiť poslanecký klub OĽANO. A popritom sa, samozrejme, spropagovať videjkami a ukázať, že zachraňujete Slovensko. Takže chcem povedať veľmi jasne, že sa vám to nepodarí, že my vám na to nenaletíme, že za tento zákon hlasovať nebudeme, pretože jednoducho nie je pripravený, nie je v takej podobe, aby sme sa mohli zaň postaviť. Ďakujem. (Potlesk.)
P. Paška, predseda NR SR: (2007-05-10):
(Hlasovanie.) 124 prítomných,  122 za, 2 nehlasovali. Konštatujem, že sme pridelili návrh zákona výborom, určili gestorský výbor a príslušné lehoty na prerokovanie v druhom čítaní. Budeme pokračovať hlasovaním v prvom čítaní o vládnom návrhu zákona, ktorým sa mení a dopĺňa zákon č. 326/2005 Z. z. o lesoch a o zmene zákona č. 217/2004 Z. z. o lesnom reprodukčnom materiáli a o zmene niektorých zákonov v znení zákona č. 545/2004 Z. z. Je to tlač pod číslom 274. Pán poslanec Lebocký, uveďte hlasovanie.
M. Hort, podpredseda NR SR: (2008-03-28):
Pán poslanec, nech sa páči, máte priestor v rozprave.
Košútová, Magda, poslankyňa NR SR (2013-03-26):
Ďakujem pekne. Dajte, prosím, hlasovať o bode 29 návrhu pána poslanca Fecka.
Gašpar, Tibor, poslanec NR SR (2024-02-08):
Ďalej hlasujeme o bode 348 druhého pozmeňujúceho návrhu poslanca Galka.
Laššáková, Jana, podpredsedníčka NR SR (2012-12-14):
Príjemné dobré ráno, vážené panie poslankyne, páni poslanci, pán poslanec Gál, poprosím vás, vonku si to vydiskutujte. Otváram dvanásty rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán podpredseda Národnej rady Ján Figeľ a poslanci Gabriel Csicsai, Pavol Frešo, Dušan Jarjabek, Jozef Mihál, József Nagy, László Solymos. Pokračujeme v prerušenej rozprave v skrátenom legislatívnom konaní v prvom čítaní o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie, ktoré je pod tlačou 334. Pán minister hospodárstva Tomáš Malatinský už zaujal miesto určené pre navrhovateľov. A poprosím aj spravodajcu z výboru pre hospodárske záležitosti poslanca Michala Bagačku, aby zaujal miesto určené pre spravodajcov. A teraz dávam slovo písomne prihlásenému poslancovi Danielovi Lipšicovi a pripraví sa pán poslanec Alojz Hlina. Nech sa páči, pán poslanec, máte slovo. (Pokračovanie v rokovaní o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 334.)
Hrušovský, Pavol, predseda NR SR (2011-11-30):
Panie poslankyne, páni poslanci, prajem príjemný večer. Dovidenia zajtra o 9.00 hodine. (Prerušenie rokovania o 17.42 hodine.)
Šudík, Tomáš, poslanec NR SR (2023-05-17):
Hlasovať o tomto návrhu zákona budeme zajtra o jedenástej hodine.
Bublavý, Dušan, poslanec NR SR (2014-05-29):
Pán predseda, dajte hlasovať o druhom pozmeňujúcom a doplňujúcom návrhu Lucie Nicholsonovej, voľby zo zahraničia.
Bugár, Béla, podpredseda NR SR (2011-05-19):
Ďakujem. Dávam slovo spravodajcovi, ktorého určil navrhnutý gestorský výbor, výbor pre pôdohospodárstvo a životné prostredie, Petrovi Muránskemu. Nech sa páči.
Puci, Róbert, poslanec NR SR (2019-02-05):
Ďakujem pekne. Vážený pán predsedajúci, kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 22. marca 2019 a v gestorskom výbore do 25. marca 2019. Pán predsedajúci, otvorte, prosím, všeobecnú rozpravu.
P. Paška, predseda NR SR: (2006-09-07):
výročná správa o činnosti Fondu národného majetku Slovenskej republiky za rok 2005 . Správu máte ako tlač č. 35 a spoločnú správu výborov ako tlač 35a. Prosím teraz ešte raz pána prezidenta Fondu národného majetku Petra Šimka, aby nás informoval o výročnej správe.
Sulík, Richard, predseda NR SR (2011-07-01):
Čiže chcem vás upozorniť, že je 10 minút pred 15.00 hodinou a máme jednu faktickú poznámku. A chcem sa spýtať, či si viete predstaviť, že to do 15.00 hodiny stihneme.
Janckulík, Igor, poslanec NR SR (2018-09-20):
Ďakujem za slovo. Vážený pán podpredseda, kolegyne, kolegovia, vážená pani ministerka, v súlade s čl. 80 Ústavy Slovenskej republiky a § 129 zákona o rokovacom poriadku si vám dovoľujem podať nasledovnú interpeláciu: Okres Námestovo je najväčší okres na Orave čo do počtu obyvateľov aj rozlohou. Napriek tomu ako jediný z oravských okresov nemá vybudované klientske centrum, kde by na jednom mieste sídlili orgány štátnej správy. Situácia na úradoch v Námestove je pre občanov celej spádovej oblasti značne neprehľadná a časovo veľmi náročná, keďže úrady sú roztrúsené po celom meste. Navyše mesto nemá mestskú hromadnú dopravu a už len samotné cestovanie medzi úradmi spôsobuje mnohým ľuďom veľké komplikácie. Štát by mal mať záujem vytvoriť adekvátne pracovné podmienky aj samotným zamestnancom štátnej správy, na ktorých sú zo strany štátu, ale aj verejnosti vynakladané veľké nároky. Zamestnanci sa však dennodenne potýkajú so zlým materiálno-technickým vybavením svojich pracovísk, ktoré im ich prácu neuľahčuje, práve naopak. Vážená pani ministerka, približne pred dvoma rokmi ste boli ako štátna tajomníčka ministerstva vnútra na obhliadke potenciálnych priestorov na zriadenie klientskeho centra štátnej správy pri Okresnom úrade v Námestove. Bývalý pán minister Kaliňák ma prostredníctvom odpovede na hodine otázok v septembri 2017 informoval, že ministerstvo vnútra vyhodnotilo ako najviac vyhovujúce priestory bývalej polikliniky v Námestove, a avizoval, že na jeseň 2017 budú pokračovať rokovania s vyšším územným celkom Žilina o nadobudnutí tohto objektu, aby sa tam následne mohlo zriadiť klientske centrum. Momentálne je september 2018 a k rokovaniam s vyšším územným celkom Žilina doposiaľ nedošlo a Námestovo neustále čaká na zriadenie klientskeho centra. Žilinský samosprávny kraj má vo svojom vlastníctve budovu starej polikliniky, ako aj nedostavaný skelet polikliniky, ktoré ministerstvu vie na tento účel ponúknuť. Nie je však možné neustále čakať na rozhodnutie ministerstva vnútra, pretože Žilinský samosprávny kraj by vedel tento priestor zhodnotiť a využiť aj na iný účel a ministerstvo potom bude mať problém nájsť vhodné priestory na vybudovanie klientskeho centra. Vážená pani ministerka, vzhľadom na uvedené skutočnosti vás prosím o odpoveď, v akom procese sa nachádza rozhodovanie Ministerstva vnútra Slovenskej republiky ohľadom zriadenia klientskeho centra orgánov štátnej správy v Námestove. Ďakujem.
Droba, Juraj, poslanec NR SR (2012-09-26):
Ja chcem cteného pána kolegu poprosiť, ja mám nejaké neodkladné povinnosti o druhej hodine popoludní, či by bol taký láskavý, pustil ma, na štyri minúty to mám načasované, ako prvého do rozpravy a potom by začínal v rozprave o druhej popoludní. Veľmi pekne vás o to prosím.
Grendel, Gábor, poslanec NR SR (2024-02-28):
Ďakujem pekne za slovo. Veľmi stručne. Všetky tieto pozmeňujúce návrhy, som presvedčený o tom, že spĺňajú náležitosti zákona o rokovacom poriadku, čiže malo by sa o nich hlasovať. A môžme sa tu rozprávať o približovaní sa k tomu, aké sú trendy v Európe a vo svete, alebo čo sa vzďaľuje tým trendom a tak ďalej. Ale tieto konkrétne pozmeňujúce návrhy, ktoré zazneli v tejto skrátenej rozprave, sú hlavne ľudské. A to hlasovanie, ktoré, som presvedčený o tom, že by malo o týchto pozmeňujúcich návrhoch prebehnúť, ukáže mieru ľudskosti tých ľudí, ktorí o týchto návrhoch budú hlasovať.
Doležal, Andrej, minister dopravy a výstavby SR (2022-05-04):
Ďakujem pekne, pán predsedajúci. Vážené pani poslankyne, vážení páni poslanci, dovoľte mi z poverenia vlády Slovenskej republiky uviesť v druhom čítaní vládny návrh zákona, ktorým sa mení a dopĺňa zákon č. 249 o riadení bezpečnosti pozemných komunikácií a o zmene a doplnení niektorých zákonov v znení zákona č. 177 a ktorým sa menia a dopĺňajú niektoré zákony. Účelom návrhu zákona je transpozícia smernice Európskeho parlamentu a Rady (EÚ) z 23. októbra 2019, ktorou sa mení smernica 2008/96 o riadení bezpečnosti cestnej infraštruktúry, ktorého výsledkom novelizácie doposiaľ účinnej smernice Európskeho parlamentu z 19. novembra 2008 o riadení bezpečnosti cestnej infraštruktúry za účelom zvýšenia bezpečnosti pozemných komunikácií v rámci transeurópskych dopravných koridorov, ako aj na iných hlavných cestných ťahoch, vo fáze ich projektovania, výstavby a užívania a zabezpečenia ochrany chodcov a zraniteľných účastníkov cestnej premávky. Cieľom návrhu zákona je zabezpečiť systematické a odborné posúdenie pozemných komunikácií vo fáze ich projektovania, výstavby a užívania. Transpozíciou smernice dochádza predovšetkým k zavedeniu niekoľkostupňového bezpečnostného hodnotenia úsekov, ktoré zlepší orientáciu v aktuálnom stave bezpečnosti ciest a zabezpečí efektívnu prioritizáciu prijímania a realizácie nápravných opatrení, osobitne pri úsekoch pozemných komunikácií vyhodnotených ako najviac rizikových. Návrh zákona má vplyvy na rozpočet verejnej správy aj na podnikateľské prostredie. Návrh zákona nemá sociálne vplyvy, vplyvy na životné prostredie, informatizáciu, vplyvy na služby verejnej správy pre občana, ani vplyvy na manželstvo, rodičovstvo a rodinu. Návrh zákona bol prerokovaný v ústavnoprávnom výbore, vo Výbore Národnej rady pre financie a rozpočet a Výbore Národnej rady Slovenskej republiky pre hospodárske záležitosti. Vážení prítomní, týmto si vás dovoľujem požiadať o podporu pri prerokovávaní predloženého vládneho návrhu zákona v druhom čítaní. Ďakujem pekne.
Milanová, Natália, poslankyňa NR SR (2019-10-28):
Pekne. No ja mám pocit, že práve sme počuli vlastne úplnú transformáciu pôvodného návrhu zákona. Pretože pokiaľ si dobre spomínam, tá práve narážala na tú problematiku, že do tej kolónky zamestnanie boli vpisované buď teda tímy občianskych aktivistov, názvy spolu s vlastnými menami. A keď sme tu v prvom čítaní riešili, že ako by sme tento problém mohli vyriešiť, pamätám si veľmi dobre veľmi trefnú poznámku pani poslankyne Lucie Žitňanskej, ktorá povedala, no tak tú kolónku buď zrušme, alebo doplňme ešte nejakú, kde títo občianski aktivisti by mohli tie svoje zoskupenia uvádzať. Vo mne tá myšlienka veľmi zarezonovala. Tiež som si povedala, že nie je to zlý nápad túto kolónku z kandidátnych listín dať úplne preč. Avšak sú aj ľudia, ktorí sa na základe toho, čo je práve v nej uvedené, rozhodujú. No, hovorím, že pôvodný zákon niekde sa stratil v priestore a čase, teraz máme ako keby na stole úplne nový aj vďaka všetkým tým pozmeňujúcim návrhom, takže budeme musieť zvážiť a porozhodovať sa, ako pri všetkých tých pozmeňovacích návrhoch zákona hlasovať, pretože takto v podstate na poslednú chvíľu je to aj pre nás nie úplne jednoduché. Ale určite nájdeme riešenie minimálne my, aby sme to, ja ani neviem už ako to, ako to vlastne nazvať, že za aký zákon vlastne budeme v konečnom dôsledku hlasovať. Ďakujem veľmi pekne.
J. Počiatek, minister financií SR: (2009-12-10):
Vzhľadom na termín uplynutia funkčného obdobia súčasného guvernéra Národnej banky Slovenska Ing. Ivana Šramka od 1. 1. 2010 predkladám návrh na vymenovanie doc. Ing. Jozefa Makúcha za nového guvernéra Národnej banky Slovenska, ktorý schválila vláda Slovenskej republiky dňa 9. decembra 2009. Menovaný už v súčasnosti zastáva funkciu člena Bankovej rady Národnej banky Slovenska a spĺňa všetky kritériá, predpoklady a podmienky na úspešný výkon funkcie guvernéra Národnej banky Slovenska. Ďakujem za slovo. Skončil som.
P. Hrušovský, podpredseda NR SR: (2001-12-13):
Otváram rozpravu o tomto bode programu. Do rozpravy sa hlási z prítomných pánov poslancov pán poslanec Šagát ústne. Písomne som nedostal žiadne prihlášky. Uzatváram možnosť ďalších prihlášok. Pán poslanec Šagát. Ešte predtým, prepáčte, pán poslanec, chcem upozorniť pánov poslancov, že dnes budeme hlasovať aj o zákonoch, ktoré Národná rada prerokovala, avšak sme doteraz o nich nehlasovali. Po odhlasovaní týchto prerokovaných návrhov zákonov bude prerušená 53. schôdza. Nech sa páči, pán poslanec Šagát. T. Šagát, poslanec: Ďakujem za slovo. Vážený pán predsedajúci, vážená pani ministerka, vážená snemovňa, dovoľte mi, aby som predniesol pozmeňujúci návrh za 19 poslancov, ktorým sa mení a dopĺňa zákon Národnej rady Slovenskej republiky č. 312/1993 Z. z. o spotrebnej dani z tabaku a tabakových výrobkov v znení neskorších predpisov a ktorým sa mení zákon č. 238/2001 Z. z. colný zákon. Pozmeňujúci návrh má dva body. 1. Pôvodné znenie § 20a sa vypúšťa a nahrádza sa novým § 20a, ktorý znie: „Finančné prostriedky vo výške 20 % z výnosu dane podľa § 6 sa použijú na rozvojové programy v rezorte zdravotníctva zamerané na prevenciu a liečbu kardiovaskulárnych a onkologických ochorení“. 2. V čl. 4 sa vypúšťajú slová „s výnimkou § 6, ktorý nadobúda účinnosť 1. novembra 2002“. Odôvodnenie. U fajčiarov je preukázaný priamy súvis medzi ochoreniami kardiovaskulárnymi a onkologickými a zastávame názor, že by každý fajčiar z každej cigarety mal prispieť na liečbu všetkých tých, ktorí hazardujú so svojím zdravím a nakoniec sa dopracujú k ťažkým životným údelom, ako je infarkt myokardu, krvácanie do mozgu, rakovina pľúc a podobne. Neuviedli sme taxatívne žiadnu sumu, navrhujeme percento a navrhujeme, aby táto účinnosť bola nie od novembra, ale tak ako je uvedené v návrhu zákona. Dúfam, vážené pani poslankyne, páni poslanci, že podporíte tento pozmeňujúci návrh.
Žiga, Peter, podpredseda NR SR (2024-05-03):
Na vaše vystúpenie neevidujem faktické poznámky. Takže ďalšou v rozprave je pani poslankyňa Turčanová. Nech sa páči.
Laššáková, Jana, doterajšia podpredsedníčka NR SR (2016-03-23):
Pán poslanec Robert Fico.
Figeľ, Ján, podpredseda NR SR (2013-06-05):
Na pána Mikuláša Hubu sú dve faktické poznámky. Nech sa páči, s prvou Ján Mičovský.
Frešo, Pavol, poslanec NR SR (2014-11-09):
Pán predseda, pán predseda, ja... (Prerušenie vystúpenia predsedajúcim.)
Kaník, Ľudovít, poslanec NR SR (2015-03-18):
Nadviažem len na to, čo už som hovoril v tej predchádzajúcej faktickej poznámke. Je to veľmi jednoduché. Na to netreba zložité riešenia. Ekonomické stimuly, ekonomické sankcie, ekonomická pozitívna alebo negatívna motivácia. To funguje absolútne presne. Keď toto nezavedieme, tak tu môžeme hodiny rozprávať, nič sa nezmení. Takže jednoducho, keď niečo chceme, aby sa dialo, aby deti chodili do školy, tak to musí byť spojené s tým, že keď nechodia, tak tá rodina príde o peniaze. Jednoduché a jasné. Naozaj všetky naivno-pseudo-humanisticko-socialistické riešenia, ktoré rozprávajú o niečom inom, sú hlúpe a naivné. To treba povedať rovno. A na tom to celé je. Keď sa k tomuto prikročíme, tak tie pozitívne výsledky budú veľmi rýchle. Temer okamžité. Pretože na tieto ekonomické stimuly presne táto skupina obyvateľov reaguje okamžite a veľmi citlivo a veľmi senzitívne. Takže keď sa jednoducho nastavia tak, že keď chceme, aby sa konalo nejakým spôsobom, tak to bude zviazané s ekonomickými nástrojmi, tak to bude fungovať. A prestaňme sa toho obávať, prestaňme sa zakrývať oči, že nič také neni, že nič také netreba robiť. A tie novely zákona sú malé, ktoré treba urobiť, a hneď sa zmení ich situácia vo veľmi rozsiahlej oblasti. A to, že predškolská dochádzka, áno. Aj tam sa to dá aplikovať všetko. Všetko, čo chceme dosiahnuť, aby tieto skupiny robili, sa dá zviazať s ekonomickou motiváciou a bude to fungovať úplne okamžite a jasne a perfektne.
Blaha, Ľuboš, podpredseda NR SR (2024-01-19):
Ďakujem pekne. Poprosil by som kolegov z opozície, aby nerušili vlastných kolegov z opozície, keď rozprávajú. To platí hlavne pre kolegov SaS, ktorých upozorňoval pán poslanec Ledecký. Poprosil by som pána Oskara Dvořáka, nech sa páči ďalšia faktická poznámka.
Laššáková, Jana, podpredsedníčka NR SR (2013-05-14):
Pani poslankyňa Vaľová, nech sa páči.
Raši, Richard, poslanec NR SR (2016-06-21):
Ďakujem pekne. Chcel by som pozvať členov mandátového a imunitného výboru, zasadáme o 12.05 hod. v rokovacej miestnosti 74, je to Zimná záhrada, čiže na chodbe, kde mávame štandardne výbor, ale vzadu. Chcem pozvať aj, aj pani poslankyňu Šimkovičovú. Ďakujem pekne.
Huba, Mikuláš, poslanec NR SR (2013-12-05):
Ďakujem pekne za slovo a, vážené kolegyne, vážení kolegovia, chcel by som vás aj touto cestou pozvať na komorné podujatie, ktoré organizujeme v kinosále od 12.00 hodiny a ktoré sme nazvali Miniekofilm v parlamente. Ste vítaní, ďakujem. Vítané.
B. Bugár, podpredseda NR SR: (2003-06-18):
Otváram všeobecnú rozpravu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Pán poslanec Šulaj aj pán poslanec Hanzel. Končím možnosť sa prihlásiť ústne do rozpravy. Pán poslanec Šulaj, nech sa páči, máte slovo a potom sa pripraví pán poslanec Hanzel.
Laurenčík, Milan, podpredseda NR SR (2020-12-03):
Ďakujem. Ďalší z pánov poslancov, ktorý prednesie interpeláciu, je pán poslanec Miloš Svrček.
Kočiš, Eduard, poslanec NR SR (2021-09-22):
Veľmi pekne ďakujem za slovo, pán predsedajúci. Pán kolega Vašečka, ďakujem naozaj za korektný prístup v rozprave k tomuto nášmu predkladanému návrhu zákona. Naozaj tento návrh zákona o ochrane detí, mladistvých a osôb zverených nesmie naozaj nikto brať ako nejaký politický nástroj alebo nejaké vytĺkanie si politického kapitálu. To, že sme len okopírovali niečo a prispôsobili na našu legislatívu a tento výsledok má chrániť tých najzraniteľnejších, tých najslabších, nemôže byť predsa vnímané ako niečo zlé, ako niečo nenormálne, ako niečo, čo si zaslúži opäť odvrhnutie na okraj spoločnosti len preto, že ide o opozičný návrh zákona. V tomto prípade naozaj musia ísť politické trenice a politické tričká úplne bokom a každý musí hlasovať, tak ako hovorí ústava, podľa svojho najlepšieho vedomia a svedomia. Pevne verím, že tento parlament, toto plénum Národnej rady Slovenskej republiky je z väčšej miery tvorené naozaj konzervatívnymi a zdravo uvažujúcimi poslancami a poslankyňami, a preto pevne verím, že tento náš návrh zákona posunieme do druhého čítania a ak niekto bude mať nejaké výhrady, poprípade nejaký konštruktívny návrh, budeme sa vedieť o tom baviť. A naozaj, ako povedal kolega Suja, sme otvorení všetkým pripomienkam, všetkým dobrým návrhom, všetkým vyprecizovaniam len preto, aby sme naozaj chránili to, čo je pre našu spoločnosť najvzácnejšie, to, čo je pre naše rodiny tým grom, a to sú naše deti, pretože bez detí je rodina jednoducho prázdna a naša spoločnosť bude upadať a v konečnom dôsledku zanikne.
Jurinová, Erika, podpredsedníčka NR SR (2014-07-01):
Nech sa páči, pán poslanec Mikloško, s faktickou poznámkou.
M. Číž, podpredseda NR SR: (2008-10-30):
(Hlasovanie.) Prítomných 136 poslancov, za návrh 59 poslancov, proti 5 poslanci, zdržalo sa 70 poslancov, 2 nehlasovali. Konštatujem, že tento návrh sme neschválili.
Pčolinský, Peter, podpredseda NR SR (2023-05-25):
Pán poslanec Viskupič.
Šipoš, Michal, poslanec NR SR (2024-01-10):
Ďakujem pekne za slovo. Ďakujem, pán poslanec Kišš, za prejav, za fakty, za ekonomický pohľad na túto situáciu, ako koná táto vláda. Ja vás chcem doplniť a ešte ohľadom tých škôd, ktoré spôsobí táto legislatíva, a oni si to teraz neuvedomujú, myslia si, že majú moc, môžu všetko, veď v prvom rade pozerajú na tých svojich ľudí, svojich kumpánov a dnes sa to krásne ukázalo na tlačovke na Úrade vlády, kde stáli tí najväčší bojovníci za znižovanie trestov, za rušenie inštitúcie špeciálnej prokuratúry, ktorá tu je od roku 2004, kde keď pôsobil ich prokurátor Dušan Kováčik, momentálne odsúdený, tak vtedy bolo všetko v poriadku. Vtedy keď zametal kauzy pod koberec, keď chránil ich ľudí, vtedy bolo všetko okej. A dnes títo hrdinovia, Gašpar otec, Susko, Lindtner, Gašpar syn, Fico, Kaliňák starší a Para, dnes títo hrdinovia útočia zo zákopov. Nemajú ani toľko odvahy, žeby prišli do pléna Národnej rady a tu bojovali slovami, tu dávali argumenty, tu dávali odpovede na naše otázky. Nie. Jediné, čo vedia, je zo zákopov vykrikovať, vyhrážať sa a opäť sa ukazuje, že kto ich najviac štve v slovenskej politike, kto ich najviac irituje, kto im hovorí pravdu do očí je Igor Matovič, pretože s Igorom Matovičom sa boja chodiť do diskusných relácií. Hrdinovia zo zákopov toto vedia, vykrikovať, natáčať si videjká, na facebooku sa ukazovať, akí sú frajeri. Ale keď majú ísť do diskusie, vtedy sú pokakaní. Keď majú prísť do Národnej rady odpovedať na otázky, vtedy sú pokakaní. Toto sú tí hrdinovia zo zákopov.
M. Číž, podpredseda NR SR: (2007-12-06):
Teraz má slovo pán poslanec František Mikloško. Pripraví sa pán poslanec Imre Andruskó.
Kuriak, Milan, poslanec NR SR (2021-05-28):
Ďakujem. Vážený pán predsedajúci, dovoľte mi, prosím, ako spoločnému spravodajcovi predniesť túto spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon č. 425/2020 Z. z. o štátnom rozpočte na rok 2021 (tlač 532). Výbor Národnej rady Slovenskej republiky pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 784 z 27. mája 2021 pridelila vládny návrh zákona týmto výborom Národnej rady Slovenskej republiky: výboru pre financie a rozpočet, ústavnoprávnemu výboru, určila zároveň Výbor Národnej rady pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory Národnej rady Slovenskej republiky toto stanovisko: odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie a rozpočet. Ústavnoprávny výbor o návrhu nerokoval, pretože podľa § 52 ods. 2 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Z uznesenia výboru uvedeného pod bodom III tejto spoločnej správy vyplynuli tieto pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe hlasovať takto: o bodoch spoločnej správy č. 1 až 7 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť s pozmeňujúcimi a doplňujúcimi návrhmi. Spoločná správa výborov bola schválená uznesením gestorského výboru č. 186 z 28. mája 2021. Týmto uznesením výbor zároveň povoril, poveril mňa ako spoločného spravodajcu, aby som na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku. Ďakujem, pán predsedajúci, skončil som, otvorte, prosím, rozpravu.
J. Mikuš, poslanec: (2003-09-09):
Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Pán predseda, môžete otvoriť rozpravu.
Mizík, Stanislav, poslanec NR SR (2016-10-26):
Ďakujem za slovo. Každý normálny Európan, kresťan či ateista, musí mať strach pred satansko-pedofilným dielom diabla, to je islamským náboženstvom. V prípade tohto satansko-pedofilného náboženstva by som hranicu zvýšil, ja osobne, na 1 milión alebo 2 milióny, lebo vieme, že moslimáci sa množia omnoho výkonnejšie ako naši asociálni Cigáni. Ďakujem za slovo.
Ďuriš Nicholsonová, Lucia, podpredsedníčka NR SR (2017-10-12):
Ďakujem pekne. A opäť poprosím pána spoločného spravodajcu z výboru pre obranu a bezpečnosť, mala som tu písaného pána poslanca Bučeka, ale chápem, že došlo k zmene. Takže, pán poslanec Peter Šuca, nech sa páči.
Hrnčiar, Andrej, podpredseda NR SR (2018-02-13):
Vážené panie poslankyne, vážení páni poslanci, pokračujeme popoludňajším rokovaním ôsmeho dňa 26. schôdze Národnej rady Slovenskej republiky prvým čítaním o návrhu skupiny poslancov Národnej rady Slovenskej republiky na vydanie zákona o čiastočnom odškodnení klientov nebankových subjektov . Návrh zákona je uverejnený ako tlač 812. Návrh na jeho pridelenie na prerokovanie výborom je v rozhodnutí č. 845. Dávam slovo poslancovi Martinovi Feckovi, aby za skupinu poslancov návrh zákona uviedol.
Figeľ, Ján, podpredseda NR SR (2013-06-17):
S ďalšou faktickou Richard Sulík.
Laššáková, Jana, podpredsedníčka NR SR (2015-09-23):
Ďakujem pekne, pán minister. Teraz dávam slovo spoločnému spravodajcovi z výboru pre pôdohospodárstvo a životné prostredie, poslancovi Róbertovi Pucimu, aby informoval Národnú radu o výsledku rokovania výborom a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Martvoň, Anton, poslanec NR SR (2015-04-17):
To mu taktiež nevadilo. Čiže...
P. Hrušovský, predseda NR SR: (2004-05-27):
(Hlasovanie.) 127 prítomných, 11 za návrh, 96 proti, 20 sa zdržalo. Návrh sme neschválili. Hlasujeme. M. Demeterová, poslankyňa: Pán predseda, prosím, dajte hlasovať o bode 16.
Blaha, Ľuboš, podpredseda NR SR (2024-02-13):
Ďakujem pekne, pán minister. Dávam slovo spoločnému spravodajcovi z výboru pre hospodárske záležitosti poslancovi Jaroslavovi Megovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
B. Bugár, podpredseda NR SR: (2005-11-08):
(Hlasovanie.) Prítomných 144 poslancov, za 68, proti 39, zdržalo sa 10 poslancov a nehlasovalo 27. Konštatujem, že tento návrh zákona sme nepostúpili do druhého čítania. Teraz pristúpime k hlasovaniu o vládnom návrhu zákona o transformácii niektorých štátnych podnikov na akciové spoločnosti (tlač 1205). Pán poslanec Janiš ako spravodajca, nech sa páči, môžete uvádzať jednotlivé hlasovania.
Grendel, Gábor, podpredseda NR SR (2022-05-05):
Kolegovia, v zmysle zákona o rokovacom poriadku je zakázané vnášať do sály, predpokladám, že ste to tričko nevyrobili tu v rokovacej sále.